देश में 100 नाया स्मार्ट शहर बनावे के योजना में मोदी फ्रांस से मदद मंगले
नई दिल्ली - देश में 100 नाया ‘स्मार्ट शहर’ के विकास अवुरी पुरान शहर के रखरखाव खातिर नरेंद्र मोदी सरकार फ्रांस से सहयोग मंगलस।
प्रधानमंत्री नरेंद्र मोदी से मिले भारत आईल फ्रांस के विदेश मंत्री लॉरट फेबियस से बातचीत के बीच मोदी उनुका से देश में 100 नाया ‘स्मार्ट शहर’ के विकास अवुरी पुरान शहर के रखरखाव प सहयोग देवे के बात कहले।
सरकारी विज्ञप्ति के मुताबीक फेबियस से बातचीत के समय दुनो देशों के बीच कूटनीतिक अवुरी दोस्ती के संबंध के याद परावत, मोदी ‘शहरी योजना अवुरी विरासत संरक्षण’ के क्षेत्र में फ्रांस से सहयोग मंगले।
अहमदाबाद विरासत परियोजना में फ्रांस के ओर से मिलल मदद के चर्चा करत मोदी कहले कि, भारत सरकार देश के ‘विरासत शहर’ के रखरखाव अवुरी 100 नाया स्मार्ट शहर बनावे के योजना बनवले बिया अवुरी एकरा में भारत के फ्रांस से मदद के उम्मेद बाटे।
एकरा अलावे प्रधानमंत्री पर्यटन, कौशल विकास अवुरी कम कीमत के रक्षा उत्पादन के क्षेत्र में भी फ्रांस से सहयोग मंगले।
फ्रांस के विदेश मंत्री कहले कि उनुकर देश भारत सरकार के संगे सहयोग अवुरी संबंध के बढ़ावे में तत्पर बिया अवुरी हर संभव मदद करी।
बतावल जाता कि, मोदी अवुरी फ्रांस के विदेश मंत्री लॉरट फेबियस के बीच भईल बातचीत में आतंकवाद के मुद्दा पर भी चर्चा भईल बाटे।
फ्रांस के विदेश मंत्री लॉरट फेबियस के संगे भईल ए बैठक में प्रधानमंत्री के अलावे विदेश मंत्री सुषमा स्वराज, राष्ट्रीय सुरक्षा सलाहकार अजीत डोभाल, विदेश सचिव सुजाता सिंह, फ्रांस में भारत के राजदूत अरूण सिंह अवुरी भारत में फ्रांस के राजदूत फ्रांस्वा रिचियर भी मौजूद रहन।
बैठक के बाद फ्रांस के विदेश मंत्री अपना देश के राष्ट्रपति फ्रांस्वा ओलोंद के ओर से प्रधानमंत्री नरेंद्र मोदी के फ्रांस आवे के न्यौता भी दिहले।
bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva